ระเบียบเทศบาลตำบลหนองบัวระเบียบเทศบาลตำบลหนองบัวว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูหรือขอข้อมูลข่าวสารของเทศบาลตำบลหนองบัวพ.ศ. ๒๕๕๖[๑] โดยที่เป็นการสมควรกำหนดให้มีระเบียบเกี่ยวกับการรักษาความเรียบร้อยและความปลอดภัยของข้อมูลข่าวสารของเทศบาลตำบลหนองบัวอาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐และข้อ ๔ แห่งประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑ เทศบาลตำบลหนองบัว จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบเทศบาลตำบลหนองบัวว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูหรือขอข้อมูลข่าวสารของเทศบาลตำบลหนองบัวพ.ศ. ๒๕๕๖ข้อ ๒ ระเบียบนี้ใช้บังคับนับถัดจากประกาศเป็นต้นไปข้อ ๓ ประชาชนสามารถเข้าตรวจดู ศึกษา ค้นคว้าหรือขอข้อมูลข่าวสารของราชการได้ ณ ศูนย์ข้อมูลข่าวสารของเทศบาลตำบลหนองบัวซึ่งตั้งอยู่ที่สำนักงานเทศบาลตำบลหนองบัว หมู่ที่ ๔ ตำบลหนองบัว อำเภอหนองกุงศรีจังหวัดกาฬสินธุ์โดยต้องใช้แบบคำร้องตามที่เทศบาลตำบลหนองบัวกำหนดซึ่งจัดไว้ให้บริการพร้อมแล้วข้อ ๔ ประชาชนผู้ขอเข้าตรวจดูข้อมูลข่าวสารต้องแต่งกายให้สุภาพข้อ ๕ ห้ามนำอาวุธทุกชนิดเข้าไปในศูนย์ข้อมูลข่าวสารข้อ ๖ ห้ามนำอาหารหรือเครื่องดื่มมึนเมาเพื่อรับประทานหรือดื่มในศูนย์ข้อมูลข่าวสารข้อ ๗ ห้ามนำสัตว์เลี้ยงเข้าไปในศูนย์ข้อมูลข่าวสารข้อ ๘ การใช้สถานที่ต้องเคารพสถานที่ ไม่ส่งเสียงดังจนเป็นการรบกวนผู้อื่นและต้องรักษาความเป็นระเบียบเรียบร้อยข้อ ๙ ประชาชนผู้ขอเข้าตรวจ ศึกษา ค้นคว้าหรือขอข้อมูลข่าวสาร ต้องลงทะเบียนที่ศูนย์ข้อมูลข่าวสารจัดไว้เป็นหลักฐานพร้อมทั้งชำระค่าธรรมเนียมตามอัตราที่คณะกรรมการข้อมูลข่าวสารของราชการประกาศกำหนดไว้ข้อ ๑๐ การตรวจ ค้นคว้าศึกษา ข้อมูลข่าวสารใด ผู้ใช้บริการพึงใช้ความระมัดระวังและรักษาเยี่ยงวิญญูชนข้อ ๑๑ เมื่อตรวจค้นคว้า ศึกษาเสร็จสิ้นแล้วให้นำไปคืนแก่เจ้าหน้าที่ประจำศูนย์ข้อมูลข่าวสาร โดยต้องจัดให้มีหลักฐานการส่งคืนด้วยข้อ ๑๒ ห้ามผู้ใดนำเอกสารหรือข้อมูลข่าวสารที่อยู่ในความครอบครองของเทศบาลตำบลหนองบัวทุกชนิดออกนอกศูนย์ข้อมูลข่าวสารหรือออกนอกสำนักงานเทศบาลตำบลหนองบัวโดยเด็ดขาดเว้นแต่ได้รับอนุญาตจากปลัดเทศบาล หรือรองปลัดเทศบาล หรือผู้ที่ปลัดเทศบาลมอบหมายหากฝ่าฝืนนายกเทศมนตรีตำบลหนองบัวมอบหมายให้ปลัดเทศบาลแจ้งความดำเนินคดีอาญากับผู้นั้นได้โดยให้ถือว่าระเบียบนี้ เป็นการมอบอำนาจโดยสมบูรณ์แล้วข้อ ๑๓ ผู้ใดประมาทเลินเล่อหรือจงใจทำให้ข้อมูลข่าวสารใดชำรุด เสียหาย สูญหาย ไร้ประโยชน์ต้องรับผิดชอบชดใช้ค่าเสียหาย และอาจถูกฟ้องร้องเป็นคดีอาญาได้โดยให้ดำเนินการเช่นเดียวกับข้อ ๑๒ข้อ ๑๔ ผู้ใดแจ้งข้อความไม่ว่าโดยทางวาจาหรือลายลักษณ์อักษรอันเป็นเท็จต่อเจ้าพนักงานผู้นั้นมีความผิดทางอาญา และเทศบาลตำบลหนองบัวอาจดำเนินคดีอาญากับผู้นั้นได้โดยให้ดำเนินการเช่นเดียวกับข้อ ๑๓ข้อ ๑๕ ผู้ใดไม่ปฏิบัติตามระเบียบนี้ ปลัดเทศบาลรองปลัดเทศบาลหรือผู้รับผิดชอบดูแลศูนย์ข้อมูลข่าวสารสามารถสั่งผู้นั้นออกจากศูนย์ข้อมูลข่าวสารด้วยวิธีการอันสมควรหากฝ่าฝืนคำสั่งดังกล่าวปลัดเทศบาล หรือรองปลัดเทศบาลอาจร้องขอความช่วยเหลือจากเจ้าพนักงานตำรวจได้ข้อ ๑๖ ให้นายกเทศมนตรีตำบลหนองบัวรักษาการตามระเบียบนี้และให้อำนาจหน้าที่ออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกเทศมนตรีตำบลหนองบัวมีอำนาจหน้าที่วินิจฉัยสั่งการตามที่เห็นสมควรแต่การอนุญาตให้ข้อมูลข่าวสารหรือเอกสารแก่ผู้ใดนั้นให้ปลัดเทศบาลหรือรองปลัดเทศบาลหรือผู้ที่ปลัดเทศบาลมอบหมายมีอำนาจอนุญาตได้ประกาศณ วันที่ ๒๙ กรกฎาคม พ.ศ. ๒๕๕๖ประเวสภูกาบเพชรนายกเทศมนตรีตำบลหนองบัวปริยานุช/ผู้จัดทำ๒๙ สิงหาคม๒๕๕๖อุษมล/ผู้ตรวจ๕ กันยายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๗ ง/หน้า ๒/๒๗ สิงหาคม ๒๕๕๖